Názov kvalifikácie:	Vizážista	
Číselné označenie kvalifikácie
SK ISCO- 08:	
51420005	
Povolanie, ktorého sa kvalifikácia týka:	5142 Kozmetici a podobní pracovníci	
Druh kvalifikácie:	 Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard:	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu pre nadobudnutie danej kvalifikácie:	

160 hodín	
Z toho teoretická príprava:
Z toho praktická príprava:	40 hodín

120 hodín	
Doklad o nadobudnutej kvalifikácii: 	Osvedčenie o úplnej kvalifikácii	
Kvalifikačný štandard pre ISDV

Odborné vedomosti
	Odborné zručnosti 
	
Pracovník s kvalifikáciou v odbore vizážista vie/pozná:
-	základné pravidlá kozmetickej starostlivosti,
-	vymenovať komplex opatrení, ktoré vedú k odstraňovaniu a usmrcovaniu mikroorganizmov v prostredí, na predmetoch, bez ohľadu na stupeň ich počtu,
-	vysvetliť čo je dezinfekcia dekontaminácia, sterilizácia, zdravotné riziká spojené s poskytovaním starostlivosti o ľudské telo,
-	skladbu kože, biochemické procesy prebiehajúce v pokožke,
-	posúdiť aktuálny stav a kvalitu pokožky,
-	typy pleti,
-	pozná technologický popis indikácie a kontraindikácie v pracovných úkonoch v kozmetických službách,
-	fyzikálne formy kozmetických prípravkov a kozmetické prípravky na čistenie pleti,
-	ošetrujúce prípravky na odlíčenie tváre, dekoltu, masky na tvár, krk a dekolt, dekoratívne prípravky, ich účinky, možné alergie,
-	hygienicky nezávadné líčidlá, štetce, pinzety,
-	formy tváre, očí , úst a nosa
-	technicky popísať korekcie pri vizážistike, 
-	jednotlivé kroky pri líčení, ovláda techniky líčenia tváre, očí , úst a dekoltu
-	základné vedomosti o raste vlasov, rastových fázach a depilácii chĺpkov,
-	základné vedomosti o farbení obočia a mihalníc, pozná kontraindikácie /alergie/, ktoré môžu vzniknúť farbením mihalníc.

	Pracovník s kvalifikáciou v odbore vizážista je zručný v oblasti:
-	práce podľa zásad bezpečnosti a ochrany zdravia pri práci, v súlade s hygienickými predpismi v oblasti kozmetických služieb,
-	ovládania prevádzkového poriadku, dezinfekcie, dezinsekcie, sterilizácie a jej druhov, vybavenia kozmetického salóna, 
-	posúdenia aktuálneho stavu kvality pokožky a určenia typu pleti na základe diagnostiky,
-	voľby pracovných postupov v súlade so stavom pokožky a typom pleti,
-	pracovných postupov pri líčení,
-	dosiahnutia najlepších výsledkov v zmene vizáži, v harmónii s osobnosťou človeka, farbou pokožky, farbou očí a úst, geneticky danými proporciami tvári, očí, úst, nosa,
-	farebných kombinácií a používa ich v súlade s farebnou typológiou,
-	je zručný vo vizážistických trikoch pri líčení a korekcii:
o	tváre,  očí, úst, nosa, dekoltu,
-	techniky nanášania líčidiel /make up - u, očných tieňov, očných liniek, masky, vkladovanie štepov, lepenie mihalníc, líčenie úst, nanášanie púdrov, fixácia /,
-	tematického líčenia (líčenie denné, líčenie večerné, 
-	odstránenia nežiaduceho ochlpenia nad hornou perou 
o	a/ odfarbením,
o	b/ depiláciou,
-	úpravy obočia : pinzetou, očným tieňom, kajalovou ceruzkou,
-	voľby vhodnej masky, pleťových krémov na ošetrenie pleti v rámci ošetrovacích krokov,
-	masáže tváre, krku, dekoltu,
-	úpravy a zafarbenia obočia, mihalníc na základe dodržania bezpečnostno - hygienických zásad,
-	estetickej úpravy pleti a vlasov ako súčasť celkovej starostlivosti o harmonickú osobnosť.

Hodnotiaci štandard pre ISDV
Predmetom overenia a hodnotenia bude:

 Prehľad teoretických vedomostí z hygieny, anatómie, dermatológie, popisu technológie pracovných postupov vo vizážistike:
-	Poznatky spojené s vymenovaním komplexných opatrení, ktoré vedú k odstraňovaniu a usmrcovaniu mikroorganizmov v prostredí (ďalej dezinfekcia, sterilizácia, dekontaminácia, zdravotné riziká...).
-	Skladba kože, funkcia kože, biochemické procesy prebiehajúce v pokožke.
-	Kožné zmeny v pokožke.
-	Typy pleti a ich ošetrenie.
-	Odlíčenie tváre, očí, dekoltu, nanesenie vhodných ošetrujúcich prípravkov, popis účinných látok v nich.
-	Formy tváre, korekcie, vizážistické triky, farebná typológia.
-	Popis korekcie tváre, očí, nosa.
-	Popis líčenia očí podľa tvaru / okrúhle, ázijské, mandľové /.
-	Popis líčenia úst  /tenké, horná pera užšia, zvislé kútiky/.
-	Popis farbenia obočia, farbenia mihalníc.
-	Popis úpravy obočia.
-	Popis odfarbenia chĺpkov nad hornou perou.
-	Popis depilácie chĺpkov nad hornou perou.

Praktická realizácia a predvedenie komplexnej úlohy:
•	Diagnostikovanie kvality aktuálneho stavu pokožky, typu pleti:
-	voľba vhodných ošetrujúcich prípravkov so znalosťou účinných zložiek v nich,
-	určenie formy tváre, oči, úst, nosa, farby pokožky,
-	voľba pracovných krokov v súlade s farebnou typológiou, oblečením, príležitosťou, témou líčenia, s osobnosťou zákazníka,
-	poradenstvo.

•	Predvedenie kozmetických úkonov:
-	povrchové čistenie,
-	hĺbkové čistenie,
-	masáž tváre, krku, dekoltu,
-	úprava a farbenie obočia, 
-	farbenie mihalníc,
-	odstránenie nežiaduceho ochlpenia nad hornou perou(odfarbením, depiláciou),
-	úprava obočia (pinzetou, ceruzkou, tieňmi),
-	základný make up, korekcia, líčenie tváre,
-	celková úprava vizáže.